Kom ons maak musiek!
Kom ons maak musiek!
Kom ons maak musiek!
Die Departement van Kultuursake en Sport wil 'n proses van stapel stuur om 'n Hulpbronkantoor vir Musikante op te rig wat sal kyk na aangeleenthede wat professionele uitvoerende kunstenaars raak.
Almal wat by die musiekbedryf betrokke is of betrokke wil raak, word genooi om inligting asook gegewens te verskaf ten einde 'n provinsiale databasis saam te stel, wat deur die Hulpbronkantoor vir Musikante bestuur sal word.
Diegene wat op die databasis geregistreer is, sal na die Provinsiale Musiekkonferensie in 2006 genooi word, om daarna 'n diensraamwerk en bekendstellingsplan vir die Hulpbronkantoor tot stand te bring.
Enigsins betrokke by Afrika-musiek (tradisioneel en kontemporêr)/jazz/ klassieke musiek/ opera/ koormusiek/ hip-hop/ reggae/gospel/ rap/ kwaito/ rhythm and blues/ Kaapse Klopse/Goema-musiek n platejoggie (DJ)/ klankingenieur/ ateljeemusikant/ tegnikus n musieknavorser/-onderwyser/-dosent/-vervaardiger/dirigent/komponis/onafhanklike musiekskool n promotor/agent/bestuurder?
Registrasievorms is beskikbaar by ons kantore. Inligtingsessies sal by sekere gemeenskapsentrums aangebied word - skakel asseblief vir verdere inligting.
LET WEL: Die databasis sal gebruik word om doeltreffende inligting te verskaf aan musiekpraktisyns en belanghebbendes in die musiekbedryf om die musiekbedryf te struktureer en gelyke toegang tot die bedryf se hulpbronne te verseker. Die databasis sal help met die identifisering, koestering en ontwikkeling van jong talent om uit te styg as die musiek-ikone en -ambassadeurs van die toekoms.
Onbekende staatstaal of akroniem Kyk in die WOORDELYS?